Babymetal

Οι **Babymetal** (ιαπωνικά: ベビーメタル, Χέπμπορν: Bebīmetaru) (στυλιζαρισμένο με κεφαλαία) είναι ιαπωνικό συγκρότημα heavy metal ειδώλων που σχηματίστηκε το 2010 και αποτελείται από τις Su-metal (Σουζούκα Νακαμότο, φωνητικά) και Moametal (Μόα Κίκουτσι, χορός και δεύτερες φωνές), ενώ πρώην μέλος της μπάντας ήταν η Yuimetal (Γιούι Μιζούνο, χορός και δεύτερες φωνές), η οποία αποχώρησε το 2018. Τα φωνητικά των τραγουδιστριών συνοδεύει η heavy metal μουσική υπόκρουση του metal συγκροτήματος, Kami Band, το οποίο εμφανίζεται στα βίντεο κλιπ και τις ζωντανές εμφανίσεις των Babymetal. Το συγκρότημα έχει συμπτύξει το στοιχείο kawaii (χαριτωμένο) και της metal μουσικής. Οι Babymetal κυκλοφόρησαν το πρώτο τους άλμπουμ με το ίδιο όνομα τον Φεβρουάριο του 2014 σε ψηφιακή, και στα μέσα του 2015 σε φυσική μορφή στην Ευρώπη και τις Ηνωμένες Πολιτείες. Το δεύτερό τους άλμπουμ, ονόματι *[[Metal Resistance]]*, κυκλοφόρησε παγκοσμίως την 1η Απριλίου του 2016.

## Ιστορία

### 2010–2012: Αρχές
Το 2009, ο παραγωγός τους συγκροτήματος και θιασώτης της metal μουσικής, ονόματι Kobametal (Κέι Κομπαγιάσι), ξεκίνησε το σχηματισμό μια μπάντας συγχωνεύοντας τα είδη idol και heavy metal. Είχε ενθουσιαστεί από την ερμηνευτική ικανότητα της Σουζούκα Νακαμότο με το τότε γκρουπ της, τις Karen Girl's, και σκέφτηκε ότι θα ήταν ιδανική για βασική φωνή του νέου γκρουπ. Το συγκρότημα σχηματίστηκε το 2010 το Τόκιο της Ιαπωνίας, ως το metal παρακλάδι-λέσχη (重音部, Jūonbu) του γυναικείου γκρουπ Sakura Gakuin, που είχε μόλις σχηματιστεί και εκείνο το ίδιο έτος. Το όνομα της μπάντας προήλθε από το συνδυασμό των λέξεων "baby" (ベビー, bebī) και "heavy metal" (ヘビーメタル, hebī metaru) και την ιαπωνική προφορά που το κάνει να ακούγεται όπως το "heavy metal". Η λέξη "Baby" αναφέρεται στην "γέννηση ενός νέου είδους μουσικής". Σύμφωνα με τον Kobametal, η Γιούι Μιζούνο και η Μόα Κίκουτσι προστέθηκαν στη μπάντα για να κολακεύσουν την "μοναδική σκηνική παρουσία" της Νακαμότο με το μικρότερο ανάστημά τους, χορεύοντας γύρω της "σαν μικροί άγγελοι". Κανένα από τα τρία μέλη του δεν είχε σχέση με τη metal μουσική πριν τη συμμετοχή του στις Babymetal.

Η πρώτη εμφάνιση των Babymetal έγινε στις 28 Νοεμβρίου του 2010, στην πρώτη σόλο συναυλία των Sakura Gakuin, στο Sakura Gakuin Festival ☆ 2010. Τον Ιούλιο του 2011, οι Babymetal εκτέλεσαν για πρώτη φορά το κομμάτι Ijime, Dame, Zettai ("Όχι Άλλος Εκφοβισμός") σε μια συναυλία των Sakura Gakuin. Το πρώτο σινγκλ τους με τίτλο Doki Doki Morning κυκλοφόρησε για πρώτη φορά στις 27 Απριλίου του 2011 στο ντεμπούτο άλμπουμ των Sakura Gakuin με τίτλο *Sakura Gakuin 2010 Nendo: Message*. Επίσης, στις 12 Οκτωβρίου του ίδιου έτους ανέβηκε το μουσικό βίντεο του τραγουδιού στο YouTube κανάλι της δισκογραφικής εταιρείας Toy's Factory. Τέλος, το κομμάτι κυκλοφόρησε και ως DVD σινγκλ στα τέλη του 2011 από την Juonbu Records, ανεξάρτητη υποεταιρεία της Toy's Factory. Μέχρι το τέλος του 2012, το μουσικό βίντεο του τραγουδιού σημείωσε περισσότερες από 1 εκατομμύριο προβολές.

Το πρώτο CD σινγκλ των Babymetal ήταν συνεργασία με τη μπάντα Kiba of Akiba και έχει τίτλο *[[Babymetal / Kiba of Akiba]]*. Κυκλοφόρησε το Μάρτιο του 2012 από τη Juonbu Records, ανέβηκε στην τρίτη θέση του εβδομαδιαίου indie τσαρτ Oricon, και στην πρώτη θέση του επίσης εβδομαδιαίου indie τσαρτ Tower Records Shibuya. Το καλοκαίρι του 2012, η μπάντα κυκλοφόρησε ένα μουσικό βίντο για το επόμενό της σινγκλ με τίτλο Headbangeeeeerrrrr!!!!!, σε σκηνοθεσία Χιντενόμπου Τανάμπε. Τον Αύγουστο του ίδιου έτους εμφανίστηκαν στην πρώτη τους συναυλία, στο ιαπωνικό Summer Sonic Festival, όπου έγιναν το νεότερο ακτ που έπαιξε ποτέ στο φεστιβάλ. Επίσης, το 2012 έπαιξαν για πρώτη φορά και εκτός Ιαπωνίας, στο Anime Festival Asia της Σιγκαπούρης.

### 2013–2015: Μεγάλο δισκογραφικό ντεμπούτο
Στις 9 Ιανουαρίου του 2013, έκαναν το μεγάλο τους δισκογραφικό ντεμπούτο με την κυκλοφορία του Ijime, Dame, Zettai. Κυκλοφόρησε από την βασική εταιρεία Toy's Factory και την Juonbu Records, πούλησε 19 χιλιάδες αντίγραφα στην πρώτη εβδομάδα κυκλοφορίας και ανέβηκε στην έκτη θέση του Oricon Weekly Singles Chart. Την άνοιξη του 2013, η Νακαμότο αποφοίτησε από το γυμνάσιο και συνεπακόλουθα έπρεπε να "αποφοιτήσει" και από τις Sakura Gakuin, καθώς εκεί συμμετέχουν μόνο κοπέλες σε ηλικίες δημοτικού ή γυμνασίου. Ωστόσο, οι μάνατζέρ τους αποφάσισαν ότι οι Babymetal δεν πρέπει να διαλυθούν και πρέπει να συνεχίσουν ως αυτόνομη μπάντα. Έτσι, στις 19 Ιουνίου του 2013 κυκλοφόρησαν το επόμενό τους σινγκλ με τίτλο Megitsune, μέσω της νέας υποεταιρείας της Toy's Factory και νέας αποκλειστικής εκδοτικής των Babymetal, ονόματι BMD Fox Records.

Στις 10 και 11 Αυγούστου του 2013, οι Babymetal συμμετείχαν ξανά στο Summer Sonic Festival, με εμφανίσεις στο Τόκιο και την Οσάκα, αντίστοιχα. Τον Οκτώβριο του ίδιου έτους έγιναν οι νεότεροι καλλιτέχνες που εμφανίστηκαν στο heavy metal φεστιβάλ Loud Park.{ Το Νοέμβριο, κυκλοφόρησαν ένα προωθητικό βίντεο για την ιαπωνική πρεμιέρα της ταινίας των Metallica, *[[Through the Never]]*, και κυκλοφόρησαν τα πρώτα πέντε λεπτά του ζωντανού μουσικού βίντεο **', που ήρθε έβδομο στο εβδομαδιαίο τσαρτ Oricon Blu-ray Disc και δεύτερο μεταξύ των μουσικών [[Δίσκος Blu-ray|Blu-rays]]. Τον Δεκέμβριο, έπαιξαν για δεύτερη φορά στη Σιγκαπούρη, καθώς συμμετείχαν στο Anime Festival Asia Indonesia 2013.
[[Αρχείο:Babymetal-2014-01.jpg|μικρογραφία|Οι Babymetal (αριστερά προς δεξιά: Moametal, Su-metal και Yuimetal) στο Sonisphere του [[Λονδίνο]]υ στις 5 Ιουνίου του 2014.]]
Στις 26 Φεβρουαρίου του 2014, οι Babymetal κυκλοφόρησαν το πρώτο [[Babymetal (άλμπουμ)|ομώνυμο]] στούντιο άλμπουμ τους. Περιλαμβάνει δεκατρία κομμάτια και ήταν επίσης διαθέσιμο σε limited edition περιλαμβάνοντας μουσικά βίντεο και υλικό από τις ζωντανές εμφανίσεις τους. Το άλμπουμ έλαβε θετική υποδοχή από τους κριτικούς μουσικής αλλά και από το κοινό, πουλώντας περισσότερα από 37 χιλιάδες αντίγραφα στην Ιαπωνία την πρώτη εβδομάδα κυκλοφορίας του, ανέβηκε στην τέταρτη θέση του Oricon Weekly Album Chart και στη δεύτερη του [[Billboard|''Billboard Japan'']]. Επίσης, ανέβηκε στην κορυφή των metal τσαρτ του [[iTunes]] στη [[Γερμανία]], το [[Ηνωμένο Βασίλειο]] και τις [[Ηνωμένες Πολιτείες]], και ανέβηκε στην θέση 187 στο αμερικανικό ''[[Billboard 200]]'' στις 22 Μαρτίου. Επιπλέον, το άλμπουμ ανέβηκε στην τέταρτη θέση του τσαρτ [[Top Heatseekers|Heatseekers]]. Την 1η και 2η Μαρτίου του 2014, η μπάντα έκανε δύο συναυλίες στην αρένα [[Nippon Budokan|Budokan]]. Έχοντας μέσο όρο ηλικίας 14,6, έγιναν το νεότερο γυναικείο συγκρότημα που έπαιξε ποτέ εκεί. Στις δύο αυτές συναυλίες παρευρέθηκαν 20 χιλιάδες άτομα. Στις 3 Απριλίου του ίδιου έτους, ανέβηκε ένα επεισόδιο ''YouTubers React'' του καναλιού [[Fine Brothers]] στο YouTube, όπου οι συντελεστές αντιδρούσαν στα βίντεο των Babymetal "Doki Doki Morning", "Iine!" και "Gimme Chocolate!!". Το 2016, το ίδιο κανάλι κάλεσε σε άλλο επεισόδιο τις Babymetal για να καταγράψει τις δικές τους αντιδράσεις στο προηγούμενο βίντεο.[[Αρχείο:Babymetalfondatheatrelosangeles10.jpg|μικρογραφία|Οι Babymetal στο αμερικανικό τους ντεμπούτο στο Fonda Theatre του [[Λος Άντζελες]] τον Ιούλιο του 2014.|αριστερά]]

Μετά τις συναυλίες τους στο Budokan, οι Babymetal ανακοίνωσαν την πρώτη τους παγκόσμια περιοδεία, το Babymetal World Tour 2014, αρχικά με εμφανίσεις στο [[Παρίσι]] και την [[Κολωνία]]. Σ' αυτή την περιοδεία προστέθηκε και η εμφάνισή τους στο βρετανικό [[Sonisphere Festival]], αφού κλήθηκαν επίσημα να εμφανιστούν μετά από μια επιτυχή καμπάνια που ξεκίνησαν οι φαν τους με τίτλο "Babymetal For Sonisphere UK 2014", την οποία το Sonisphere αναγνώρισε αργότερα στην επίσημη ιστοσελίδα του. Μετά το βρετανικό σκέλος της περιοδείας, το συγκρότημα έκανε στις 27 Ιουλίου την πρώτη του εμφάνιση στις Ηνωμένες Πολιτείες, όντας πρώτο όνομα στο Fonda Theatre του [[Χόλυγουντ]]. Επίσης, έπαιξαν στις 9 Αυγούστου έπαιξαν στο [[Heavy Montréal|Heavy Montréal 2014]] του [[Καναδάς|Καναδά]] δίπλα στους [[Metallica]], [[Slayer]] και [[Anthrax]]. Εμφανίστηκαν και στο [[Summer Sonic|Summer Sonic 2014]] στην Ιαπωνία στην σκηνή "Mountain Stage" με μπάντες μεταξύ των οποίων οι [[Avenged Sevenfold]] και [[Megadeth]]. Επιπλέον, οι Babymetal άνοιξαν πέντε από τις συναυλίες της [[Lady Gaga]] στην περιοδεία της ArtRave: The Artpop Ball 2014 τον Αύγουστο στις δυτικές Ηνωμένες Πολιτείες. Στις 19 Οκτωβρίου του 2014, οι κυκλοφόρησαν το δεύτερο live άλμπουμ τους με τίτλο **', το οποίο περιλαμβάνει τις συναυλίες τους στο NHK Hall και Makuhari Messe από το 2013.μικρογραφία|239x239px|Οι Babymetal στα βραβεία GQ Men of the Year.

Τον Αύγουστο του 2014, ανακοινώθηκε ότι οι Babymetal θα επέστρεφαν στην Αγγλία για να παίξουν στην αίθουσα O2 Brixton Academy του Λονδίνου στις 8 Νοεμβρίου, στο τελικό ευρωπαϊκό σόου της χρονιάς, ως μέρος της φάσης "Babymetal Apocalypse". Αργότερα ανακοινώθηκε ότι θα έπαιζαν και στο Hammerstein Ballroom στις 4 Νοεμβρίου. Στην εμφάνισή τους στο Brixton στις 8 Νοεμβρίου εκτέλεσαν για πρώτη φορά το κομμάτι τους με τίτλο Road of Resistance. Αργότερα, αποκαλύφθηκε ότι επρόκειτο για συνεργασία με τον Σαμ Τότμαν και τον Χέρμαν Λι των DragonForce. Το τραγούδι κυκλοφόρησε μετέπειτα ως μπόνους κομμάτι στο πρώτο τους live άλμπουμ *Live at Budokan: Red Night*, που κυκλοφόρησε ταυτόχρονα με το τρίτο τους live άλμπουμ *Live at Budokan: Red Night & Black Night Apocalypse* στις 7 Ιανουαρίου του 2015 και αργότερα κυκλοφόρησε ως ψηφιακό σινγκλ. Αργότερα, ο Λι αποκάλυψε μέσω αναρτήσεων στο Twitter και το Facebook ότι αυτός και ο Τότμαν δούλευαν στα κομμάτια της κιθάρας του τραγουδιού από το 2013.

Σε ένα τεύχος του *Heavy Metal Japan*, η Νακαμότο κατατάχθηκε δέκατη στη λίστα με τους καλύτερους τραγουδιστές της χρονιάς 2014 και ο Ομούρα ήρθε στην πρώτη θέση στη λίστα με τους καλύτερους κιθαρίστες.

Το 2015, οι Babymetal επανακυκλοφόρησαν το ομώνυμο άλμπουμ τους μέσω των earMusic και RAL/Sony Music Entertainment. Η μπάντα έκανε εμφάνιση έκπληξη στις 12 Ιουνίου στη σκηνή των DragonForce στο Download Festival και εκτέλεσαν το Gimme Chocolate!!, παρά τους ισχυρισμούς του διοργανωτή της συναυλίας, Άντι Κόπινγκ, ότι δεν θα έκλεινε ποτέ συνεργασία μαζί τους.

Στις 9 Σεπτεμβρίου του 2015, οι Babymetal απέσπασαν την διάκριση Discovery of the Year στα βραβεία GQ Men of the Year.

### 2016–2017: Περιοδείες και ''Metal Resistance''
[μικρογραφία|241x241εσ|ΟΙ Babymetal στο FortaRock της [Ολλανδίας το 2016.|αριστερά]]
Καθώς τον Δεκέμβριο του 2015 οι Babymetal έκαναν εμφανίσεις στη Yokohama Arena, ανακοινώθηκε η κυκλοφορία του δεύτερου στούντιο άλμπουμ τους την 1η Απριλίου του 2016, αλλά και μια παγκόσμια περιοδεία που θα ξεκινούσε από το Λονδίνο στο Wembley Arena και θα έληγε στην Ιαπωνία, με το ντεμπούτο τους στο Tokyo Dome. Στις 15 Ιανουαρίου του 2016, αποκαλύφθηκε ότι ο τίτλος του άλμπουμ θα είναι *[[Metal Resistance]]*. Αυτό το άλμπουμ είχε κάποιες διαφορές από το πρώτο τους. Η Yuimetal ανέφερε ότι συγκριτικά με το πρώτο άλμπουμ, στο δεύτερο "προκάλεσαν τους εαυτούς τους με πολλά νέα, διαφορετικά είδη μουσικής, περισσότερα ακόμα απ' ότι πριν". Άλλη μία διαφορά είναι ότι γίνεται χρήση περισσότερων θετικών στίχων σε σχέση με πριν. Η μπάντα έκανε ξεκάθαρο ότι ήθελε να προσφέρει ένα μεγάλο εύρος στυλ για να ελκύσει ένα ευρύτερο κοινό, ενώ επίσης εκτέλεσαν ένα τραγούδι εξ ολοκλήρου στα αγγλικά, το The One. Η Yuimetal ανέφερε χαρακτηριστικά ότι "κάθε ένα τραγούδι είναι πολύ βαθύ και δυνατό αυτή τη φορά. Είμαστε περήφανες γι' αυτό το άλμπουμ". Σκέφτηκαν τον τίτλο *Metal Resistance* επειδή πίστευαν ότι αυτός αντιπροσωπεύει αυτές που είναι και τί κάνουν ως Babymetal. Η Su-metal δήλωσε ότι έχει να κάνει "με αυτές, που εξερευνούν νέες, διαφορετικές πτυχές του τί μπορούν να κάνουν".
μικρογραφία|247x247εσ|ΟΙ Babymetal στο Wembley Arena το 2016.
Στις 13 Μαρτίου του 2016, ο παραγωγός της μπάντας, Kobametal, απέσπασε το Βραβείο Αριστείας από τα AMD Awards της Ιαπωνίας για την επιτυχία που σημείωσε στην προώθηση της μπάντας διεθνώς. Στις 2 Απριλίου, μία μέρα μετά την κυκλοφορία του άλμπουμ *[[Metal Resistance]]*, οι Babymetal έγιναν οι πρώτοι Ιάπωνες που έπαιξαν ως πρώτο όνομα στο Wembley Arena, σημειώνοντας επίσης και τις μεγαλύτερες πωλήσεις για συναυλία μίας μέρας σε προϊόντα merchandise στην ιστορία του σταδίου. Επίσης, είχαν την υψηλότερη είσοδο ιαπωνικού άλμπουμ στα βρετανικά τσαρτ. Η εφημερίδα ''Guardian'' βαθμολόγησε αυτή την συναυλία τους με το τέλειο σκορ των πέντε αστεριών. Στις 5 Μαρτίου, οι Babymetal έκαναν την πρώτη τους τηλεοπτική εμφάνιση στην αμερικανική τηλεόραση, καθώς εκτέλεσαν ζωντανά το κομμάτι Gimme Chocolate!! στο *[[The Late Show with Stephen Colbert]]*. Το 2016, προστέθηκαν ως επιλέξιμες εμφανίσεις χαρακτήρων (character skins) στο βιντεοπαιχνίδι της Nintendo για το Wii U *[[Super Mario Maker]]*.

Στις 2 Απριλίου του 2016, σε συνέντευξη με το περιοδικό *[[Billboard]]*, οι Babymetal ρωτήθηκαν πως νιώθουν που φωτογραφίζονται με διάφορες ιστορικές μπάντες της metal σκηνής. Η Moametal απάντησε, γελώντας στο τέλος, ότι "βασικά αυτοί έρχονται σε εμάς και μας λένε να βγάλουμε φωτογραφίες. Οι Γιαπωνέζες φαίνονται μικρόσωμες στο εξωτερικό, οπότε μπορεί να νομίζουν ότι ήμαστε μικρά παιδιά". Σε ερώτηση σχετικά με το γιατί έχουν τόσο καλή υποδοχή στο Ηνωμένο Βασίλειο, αποσπώντας βραβεία και εμφανιζόμενες σε πολλά φεστιβάλ, η Su-metal αποκρίθηκε "πιστεύω ότι η το Ηνωμένο Βασίλειο παίζει μεγάλο ρόλο για τις Babymetal, το αποκαλούμε δεύτερη πατρίδα μας. Οι Βρετανοί είναι πολύ καλόκαρδοι [και] το Ηνωμένο Βασίλειο μας έχει δώσει πολλές ευκαιρίες".

Στις 26 Μαΐου του 2016, ο παλαιστής Triple H του WWE ανακοίνωσε μέσω του Twitter ότι το κομμάτι Karate των Babymetal, μαζί με το κομμάτι Paranoia των A Day to Remember, θα χρησιμοποιούνταν ως επίσημα θεματικά τραγούδια για τη ζωντανής μετάδοσης εκδήλωση με τίτλο NXT TakeOver: The End.

Στις 18 Ιουλίου, το συγκρότημα έκανε μια σπέσιαλ εμφάνιση στα Alternative Press Music Awards όπου εκτέλεσαν το Karate, πριν ανέβει στη σκηνή και ο Ρομπ Χάλφορντ, τραγουδιστής των Judas Priest. Αυτός, μαζί με τη Su-Metal και το Kami Band, εκτέλεσαν μία σύντομη εκδοχή του τραγουδιού των Judas Priest, Painkiller, ενώ ακολούθησε το Breaking the Law, όπου συμμετείχαν παίζοντας ηλεκτρικές κιθάρες η Yuimetal και η Moametal. Στις 27 Ιουλίου, οι αναγνώστες του περιοδικού *[[Metal Hammer]]* ψήφησαν το άλμπουμ ''Babymetal'' ως το καλύτερο του 21ου αιώνα.

Τον Σεπτέμβριο του 2016, η Warner Bros. ανακοίνωσε ότι είναι στο στάδιο της ανάπτυξης μία σειρά animation μικρού μήκους δράσης-φαντασίας-περιπέτειας με πρωταγωνίστριες τις Babymetal. Η σειρά θα αναπτυσσόταν από την Blue Ribbon Content σε συνεργασία με την Amuse Group USA (θυγατρική της ιαπωνικής Amuse στις Ηνωμένες Πολιτείες). Ο παραγωγός Kobametal είχε αναμειχθεί στην παραγωγή της σειράς.

Στις 19 (Red Night) και 20 (Black Night) Σεπτεμβρίου, οι Babymetal ξεκίνησαν το Babymetal World Tour 2016: Legend Metal Resistance, παίζοντας στο Tokyo Dome, με τις δύο συναυλίες να γίνονται sold out και περίπου 55 χιλιάδες θεατές να παρευρίσκονται σε κάθε μία. Οι φανς κατάγονταν από την Ιαπωνία αλλά και όλο τον κόσμο. Η Yuimetal δήλωσε ότι ήταν "ακόμα σε σοκ" όταν έπαιζε στη συναυλία. Η Moametal ένοιωθε το ίδιο, δηλώνοντας ότι ήταν "μια μεγάλη πρόκληση για νεαρά κορίτσια της ηλικίας μας να στέκονται σε αυτή τη σκηνή". Η Su-metal ανέλυσε ότι "στην Ιαπωνία έχουμε παίξει πολλές φορές σε μεγάλες σκηνές όπως το Budokan και άλλες, αλλά το Tokyo Dome ήταν πάντα ένα μέρος όπου ονειρευόμουν να παίξω".

Τον Δεκέμβριο, οι Babymetal έκαναν support στους Red Hot Chili Peppers κατά τη διάρκεια του The Getaway Tour στο Ηνωμένο Βασίλειο. Στο τελευταίο σόου της περιοδείας, ο ντράμερ τους συγκροτήματος, Τσαντ Σμιθ, συμμετείχε στη σκηνή για να παίξει τις διασκευές τους από τα τραγούδια των Judas Priest, Painkiller και Breaking the Law, αντικαθιστώντας τον ντράμερ Χιντέκι Αογιάμα. Επίσης, είχε φορέσει την ενδυμασία και το "corpse" μέικ-απ της Kami Band. Μετά την εμφάνιση αυτή, ο Σμιθ ευχαρίστησε τις Babymetal που ήταν μαζί τους στην περιοδεία του συγκροτήματός του και ξεκίνησε να τραγουδά "Happy Birthday" στη Su-metal, που είχε γενέθλια την προηγούμενη μέρα, παραπέμποντας και το κοινό να τραγουδήσει, ενώ επίσης της ευχήθηκε και μέσω Twitter.

Τον Ιανουάριο του 2017, οι Babymetal έκαναν support στους Metallica στο WorldWired Tour του Gocheok Sky Dome στη Σεούλ και εμφανίστηκαν στο Not in This Lifetime... Tour των Guns N' Roses, ως εναρκτήριο act. Τον Ιούνιο του ίδιου έτους έπαιξαν στο μουσικό γεγονός Pain in the Grass του ραδιοφωνικού σταθμού KISW στο Όμπορν της πολιτείας Ουάσινγκτον. Στις 22 Ιουνίου έκαναν support στους Korn στο Serenity of Summer Tour. Έπειτα, ξεκίνησαν την περιοδεία τους με τίτλο The Five Fox Festival in Japan.
μικρογραφία|280x280εσ|Η Kami Band στις 12 Μαΐου του 2015 στο καναδικό Danforth Music Hall. Αριστερά προς δεξιά: Boh (μπάσο), Μικίο Φουτζιόκα (κιθάρα), Χιντέκι Αογιάμα (ντραμς) και Τακαγιόσι Ομούρα (κιθάρα).
Τον Οκτώβριο του 2017, οι Babymetal αποκαλύφθηκαν ως η μπάντα που θα εκτελούσε το "Unikitty Theme" για την κωμική τηλεοπτική σειρά κινουμένων σχεδίων της Lego με τίτλο *[[Unikitty!]]*. Στις 2 και 3 Δεκεμβρίου του 2017, οι Babymeetal έπαιξαν στην Hiroshima Green Arena με τα σόου να ονομάζονται Legend "S" Baptism XX. Αυτή ήταν η πρώτη φορά που το συγκρότημα εμφανίστηκε στην πόλη της Su-metal στη Χιροσίμα και η ίδια τη θεώρησε μια "ενηλικιωτική" γιορτή, καθώς σύντομα στις 20 Δεκεμβρίου θα είχε τα 20ά της γενέθλια (πράγμα που γράφτηκε και στον τίτλο του σόου), και αυτή ήταν τότε η ηλικία ενηλικίωσης στην Ιαπωνία. Επιπλέον, οι στίχοι του κομματιού Headbangeeeeerrrrr!!!!, που αναφέρονται σε ένα κορίτσι που κλείνει τα 15, άλλαξαν και προσαρμόστηκαν για αυτή την περίσταση. Άλλος ένας λόγος για τον οποίο ήταν ιδιαίτερη αυτή η εμφάνιση, είναι η απουσία της Yuimetal, καθώς δεν μπορούσε να παίξει λόγω ασθενείας.

Στις 30 Δεκεμβρίου του 2017, ο κιθαρίστας της μπάντας που παίζει τη μουσική των Babymetal, ονόματι Kami Band, Μικίο Φουτζιόκα, έπεσε από μια εξέδρα παρατήρησης, και απεβίωσε στις 5 Ιανουαρίου του 2018 σε ηλικία 36 ετών, καθώς υπέκυψε στα τραύματά του. ΟΙ Babymetal έβγαλαν έναν επικήδειο λόγο στο Twitter στις 9 Ιανουαρίου.

### 2018–2020: Η εποχή των Εκλεκτών Επτά, αποχώρηση Yuimetal και ''Metal Galaxy''
Την 1η Απριλίου του 2018, οι Babymetal ανέβασαν ένα βίντεο στο YouTube τους με τίτλο Metal Resistance Episode VII – The Revelation. Σε αυτό, αναφέρεται ότι υπάρχει μια "σκοτεινή πλευρά" των Babymetal με "επτά μέταλ πνεύματα" και ότι "μία νέα εποχή θα ξεκινήσει". Τις επόμενες μέρες, ανακοίνωσαν την κυκλοφορία μιας νουβέλας με τίτλο *Apocrypha: The Legend of Babymetal*. Τελικά, κυκλοφόρησε στις 30 Οκτωβρίου από την εταιρεία Z2 Comics, σε σενάριο του "Προφήτη του Θεού Αλεπού" και εικονογράφηση του GMB Chomichuk.
μικρογραφία|238x238εσ|Οι Babymetal στο Rock am Ring το 2018.
Την 1η Μαΐου του 2018, οι Babymetal ανακοίνωσαν ότι θα ξεκινήσουν τη δική τους δισκογραφική εταιρεία με όνομα Babymetal Records. Στις 8 Μαΐου, λίγο πριν το ξεκίνημα του Babymetal World Tour 2018, κυκλοφόρησαν το νέο τους σινγκλ, Distortion. Κατά τη διάρκεια της περιοδείας τους στις Ηνωμένες Πολιτείες, έγινε αντιληπτή η απροειδοποίητη απουσία της Yuimetal. Οι φανς του συγκροτήματος έκαναν πολλές υποθέσεις σχετικά με αυτή και ένας αντιπρόσωπος της 5B Management (αμερικανική εταιρία που μανατζάρει τις Babymetal στις ΗΠΑ) απάντησε σε ένα δημοσίευμα στο *Alternative Press Magazine* λέγοντας ότι "Η Yuimetal παραμένει μέλος της μπάντας, αλλά δεν είναι στην τρέχουσα αμερικανική περιοδεία". Η απάντησή του συνοδευόταν από ένα υπονοούμενο σχετικά με "μία νέα αφήγηση για το μέλλον της μπάντας η οποία ήδη εξελίσσεται" και ένα σενάριο που έχει "αλλάξει".

Η Yuimetal ήταν απούσα από ολόκληρη την περιοδεία, μέχρι που η εταιρεία τους ανακοίνωσε, σε μία συνάντηση μετόχων τον Ιούνιο του 2018, ότι η υγεία της ήταν σε κακή κατάσταση και βρισκόταν σε κατάσταση "ανάρρωσης". Στις 19 Οκτωβρίου, λίγο πριν το ξεκίνημα του ιαπωνικού τμήματος της περιοδείας, το συγκρότημα κυκλοφόρησε το νέο σινγκλ με τίτλο Starlight. Την ίδια μέρα, ανακοίνωσαν επίσημα την αποχώρηση της Yuimetal. Έπειτα, η ίδια έκανε μία δήλωση εξηγώντας την απόφασή της και δηλώνοντας την επιθυμία της να ακολουθήσει σόλο καριέρα, ως Γιούι Μιζούνο. Κατά τη διάρκεια της περιοδείας τους, οι Babymetal έπαιξαν στις αρένες Rock on the Range (ΗΠΑ), Download Festival (Ηνωμένο Βασίλειο), Rock am Ring και Rock im Park (Γερμανία). Στις 9 Ιουλίου, το συγκρότημα ανακοινώθηκε ως πρωταθλητής στο Heavy Metal World Cup 2018 του *[[Metal Hammer]]*.
αριστερά|μικρογραφία|Η Su-metal (αριστερά) και η Moametal (μπροστά), βασικά μέλη του συγκροτήματος μετά την αποχώρηση της Yuimetal, στο Rock am Ring το 2018.
Την 1η Απριλίου του 2019, οι Babymetal ανακοίνωσαν ότι θα κυκλοφορήσουν το τρίτο τους άλμπουμ αργότερα την ίδια χρονιά. Στις 10 Μαΐου κυκλοφόρησαν το σινγκλ Elevator Girl. Στις 29 Μαΐου ανακοινώθηκε ότι θα εμφανιστούν στο Glastonbury Festival στην Αγγλία στις 30 Ιουνίου, γεγονός που τις κατέστησε την πρώτη ιαπωνική μπάντα που έπαιξε στις κύριες σκηνές του φεστιβάλ. Επίσης, οι Babymetal αποκάλυψαν ότι θα εμφανίζονταν στις 11 Οκτωβρίου στην πρώτη τους εμφάνιση σε αμερικανική αρένα, στο The Forum του Λος Άντζελες. Η ημερομηνία αυτή συνέπεσε με την ημερομηνία κυκλοφορίας του τρίτου τους στούντιο άλμπουμ, το *[[Metal Galaxy]]*. Η εμφάνισή τους στο Forum κυκλοφόρησε σε μορφή DVD και Blu-ray στις 13 Μαΐου του 2020 ως live άλμπουμ με τίτλο *Live at the Forum*.
μικρογραφία|239x239εσ|Η Moametal (κέντρο) περιτριγυρισμένη από τις νέες χορεύτριες-Avengers στο Rock am Ring το 2018.
Στις 27 Ιουνίου του 2019, οι Babymetal κυκλοφόρησαν το σινγκλ Pa Pa Ya!! πριν την εμφάνισή τους στη Yokohama Arena την ίδια μέρα, σε συνεργασία με τον Ταϊλανδό ράπερ F.Hero. Το βίντεο του τραγουδιού κυκλοφόρησε την 1η Ιουλίου και περιλαμβάνει υλικό από την εμφάνισή τους στην αρένα. Σε αυτό συμμετέχει η Κάνο Φουτζιχίρα, ένα από τα τρία κορίτσια που εναλλάσσονταν στη θέση της Γιούι -οι υπόλοιπες είναι οι Ρίχο Σαγιάσι και η Μόμοκο Οκαζάκι- στο ρόλων των λεγόμενων "Avengers" (Εκδικητές). Μετά από αυτή την εμφάνιση, ανακοίνωσαν το Metal Galaxy Wourld Tour για να προμοτάρουν το νέο τους άλμπουμ, με ημερομηνία έναρξης τον Σεπτέμβριο του 2019 και λήξης τον Μάρτιο του 2020. Μία προγραμματισμένη εμφάνισή τους στο φεστιβάλ Clockenflap του Χονγκ Κονγκ τον Νοέμβριο του 2019 ακυρώθηκε λόγω των διαδηλώσεων του Χονγκ Κονγκ το 2019-2020. Και άλλες εμφανίσεις τους στην Ασία είχαν αρχικά αναβληθεί για τις 4 Μαρτίου λόγω της πανδημίας COVID-19, αλλά τελικά ακυρώθηκαν τον Ιούνιο. Τον Απρίλιο, έκαναν streaming στο YouTube δύο σόου με τίτλο "Stay Home, Stay Metal" , τα οποία περιείχαν υλικό από δύο προηγούμενες συναυλίες τους από το 2016. Στις 9 Σεπτεμβρίου του 2020, κυκλοφόρησε το live άλμπουμ τους με τίτλο *Legend – Metal Galaxy*, περιλαμβάνοντας τις εμφανίσεις τους στο Makuhari Messe τον Ιανουάριο του ίδιου έτους.

Τον Οκτώβριο του 2019, οι Babymetal έγιναν το πρώτο ασιατικό σχήμα που έφτασε στην κορυφή του of Billboard Top Rock Albums Chart. Το 2020, ήταν γκεστ καλλιτέχνες στο EP των Bring Me the Horizon με τίτλο *Post Human: Survival Horror*, στο τραγούδι Kingslayer.

Στις 16 Νοεμβρίου του 2020, το κανάλι NHK ανακοίνωσε ότι οι Babymetal θα συμμετείχαν την Πρωτοχρονιά στο 71ο NHK Kōhaku Uta Gassen, σηματοδοτώντας την πρώτη τους εμφάνιση στον διαγωνισμό. Με αφορμή αυτό το διαγωνισμό, έγινε ένα δημοψήφισμα στο Yahoo! Japan, όπου συζητούνταν το πιο αμφιλεγόμενο κομμάτι εκείνης της νύχτας και αυτό ήταν το Ijime, Dame, Zettai των Babymetal με ποσοστό 26.3% των ψήφων.

### 2021–παρόν: ''The Other One'' και Momometal
Στις 23 Δεκεμβρίου του 2020 κυκλοφόρησε το επετειακό άλμπουμ της μπάντας με τίτλο *10 Babymetal Years*. Τα live videos τους κυκλοφόρησαν αποκλειστικά σε ηχητική εκδοχή βινυλίου στις 25 Αυγούστου του 2021. Έπειτα, στις 11 Οκτωβρίου του ίδιου έτους, το συγκρότημα έκανε μια μυστηριώδη ανάρτηση που υπονοούσε μία παύση ή το τέλος της, αναφέροντας "3 metal πνεύματα που λάμπουν από το 2010, ακόμη και αν έφευγαν από τη Γη, θα συνεχίσουν να λάμπουν για πάντα στις καρδιές μας".

Στις 11 Οκτωβρίου του 2022 ανακοίνωσαν την κυκλοφορία του νέου τους άλμπουμ, *[[The Other One]]*, το οποίο αποκαλύφθηκε ότι θα είναι concept album και ότι θα κυκλοφορήσει στις 24 Μαρτίου του 2023. Το πρώτο single που κυκλοφόρησε είναι το Divine Attack (Shingeki), στις 20 Οκτωβρίου του 2022. Πρόκειται για το πρώτο τραγούδι των Babymetal του οποίου οι στίχοι γράφτηκαν εξ ολοκλήρου από τη Νακαμότο. Το δεύτερο single του άλμπουμ είναι το Monochrome και κυκλοφόρησε στις 17 Νοεμβρίου ως λυρικό βίντεο, πράγμα που έκανε πρώτη φορά η μπάντα. Στις 19 Ιανουαρίου του 2023, κυκλοφόρησαν και το τρίτο single του άλμπουμ, το Metal Kingdom, αποκαλύπτοντας και τη λίστα τραγουδιών όλου του άλμπουμ.

Στις 18 Οκτωβρίου του 2022, η σουηδική metal μπάντα Sabaton ανακοίνωσε ότι οι Babymetal θα εμφανιστούν στο ευρωπαϊκό κομμάτι της περιοδείας τους, μαζί με τους Φινλανδούς Lordi. Στις 28, 29 και 30 Ιανουαρίου του 2023, οι Babymetal έπαιξαν στο χώρο Makuhari Messe, στην πρώτη τους συναυλία μετά από περίπου δύο χρόνια παύσης. Έπαιξαν 13 κομμάτια, 5 εκ των οποίων περιλαμβάνονται στο *The Other One*. Τα πλάνα από αυτές τις συναυλίες χρησιμοποιήθηκαν για το μουσικό βίντεο του κομματιού Metal Kingdom, το οποίο κυκλοφόρησε στις 3 Φεβρουαρίου του 2023. Στις 23 Φεβρουαρίου κυκλοφόρησαν και το κομμάτι Light And Darkness με ένα βίντεο το οποίο, παρομοίως με το προηγούμενο, περιλαμβάνει υλικό από τις συναυλίες τους στο Makuhari Messe. Κάποιες μέρες πριν την κυκλοφορία του βίντεο, ανέβασαν δύο teaser trailers για αυτό στο YouTube τους.

Οι Νακαμότο και Κίκουτσι εκτέλεσαν μια εκδοχή με πιάνο του κομματιού τους Monochrome για το ιαπωνικό κανάλι The First Take στο YouTube, το οποίο έκανε πρεμιέρα στις 10 Μαρτίου του 2023. Στις 15 Μαρτίου, ανακοίνωσαν την πρώτη τους περιοδεία από το 2019, με όνομα Babymetal World Tour 2023, μέσω της οποίας έπαιξαν σε Ασία και Αυστραλία. Στις 23 Μαρτίου, οι Babymetal κυκλοφόρησαν το focus single από το *The Other One*, με τίτλο Mirror Mirror, με ένα λυρικό βίντεο. Το άλμπουμ κυκλοφόρησε την επόμενη μέρα, μέσω της δισκογραφικής Cooking Vinyl.

Η συναυλία τους στο Makuhari Messe πυροδότησε φήμες και την πιθανή προσθήκη ενός τρίτου μέλους στη μπάντα, με την Μόμοκο Οκαζάκι να είναι ιδιαίτερα δημοφιλής. Την 1η Απριλίου του 2023, κατά τη διάρκεια της συναυλίας στην Pia Arena MM, η Οκαζάκι ανακοινώθηκε επίσημα ως το νέο μέλος των "αναγεννημένων Babymetal", και υιοθέτησε το ψευδώνυμο Momometal. Η πρώτη της εμφάνιση ως επίσημο μέλος έγινε στο μουσικό βίντεο του Mirror Mirror, που ανέβηκε στις 7 Απριλίου στο YouTube τους και περιλάμβανε πλάνα από τη συναυλία τους στην Pia Arena MM.

## Μέλη

**Βασικά**

* Su-metal – κύρια φωνητικά, χορός
* Moametal – χορός, δεύτερες φωνές
* Momometal – χορός, δεύτερες φωνές

**Kami Band**

* Τακαγιόσι Ομούρα – κιθάρα (2013–παρόν)
* Leda Cygnus – κιθάρα (2013–παρόν)
* Ισάο Φουτζίτα – κιθάρα (2015–παρόν)
* Boh – μπάσο (2013–παρόν)
* Χιντέκι Αογιάμα – ντραμς (2013–παρόν)

**Avengers**

* Ρίχο Σαγιάσι – χορός (2019–2020)
* Κάνο Φουτζιχίρα – χορός (2019–2020)
* Μόμοκο Οκαζάκι – χορός (2019–2023, έγινε μόνιμο μέλος το 2023)

**Πρώην**

* Yuimetal – χορός, δεύτερες φωνές (έως 2018)
* Μικίο Φουτζιόκα – κιθάρα (2013–2018, απεβίωσε)
* Γιούγια Μαέτα – ντραμς (2014)

## Δισκογραφία
**Στούντιο άλμπουμ**
* *[[Babymetal (άλμπουμ)|Babymetal]]* (2014)
* *[[Metal Resistance]]* (2016)
* *[[Metal Galaxy]]* (2019)
* *[[The Other One]]* (2023)

**Live άλμπουμ**
* *Live at Budokan: Red Night* (2015)
* *Live at Budokan: Black Night* (2015)
* *Live at Wembley* (2016)
* *Live at Tokyo Dome* (2017)

**Extended plays**
* *Introducing Babymetal* (2015)

**Singles**

* *Doki Doki ☆ Morning* (2011)
* *Babymetal × Kiba of Akiba* (με τους Kiba of Akiba) (2012)
* *Headbangeeeeerrrrr!!!!!* (2012)
* *Ijime, Dame, Zettai* (2013)
* *Megitsune* (2013)
* *Road of Resistance* (2015)
* *Gimme Chocolate!!* (2015)
* *Karate* (2016)

## Περιοδείες
* Babymetal World Tour 2014 (2014)
** Babymetal Back to the USA / UK Tour 2014 (2014)
* Babymetal World Tour 2015 (2015)
** Babymetal World Tour 2015 in Japan (2015)
* Babymetal World Tour 2016: Legend Metal Resistance (2016)
* Babymetal US Tour 2017 (με τους Korn και Stone Sour) (2017)
* The Five Fox Festival in Japan (2017)
** Big Fox Festival in Japan (2017)
* Babymetal World Tour 2018 (2018)
* The Five Fox Festival in Japan (2017)
* Big Fox Festival in Japan (2017)
* Babymetal World Tour 2018 (2018)
* Metal Galaxy World Tour (2019–2020)

## Παραπομπές


## Εξωτερικοί σύνδεσμοι

* Επίσημη ιστοσελίδα 
* 
* 
* 
* 
* 

Κατηγορία:Νικητές Kerrang! Awards
Κατηγορία:Ιαπωνικά heavy metal συγκροτήματα
Κατηγορία:Ιαπωνικά pop συγκροτήματα
Κατηγορία:Ιαπωνικά συγκροτήματα ειδώλων